C 149/158
ET
Euroopa Liidu Teataja
28.4.2023
Kolmapäev, 19. oktoober 2022 Komisjoni ettepanek
Muudatusettepanek
Kõnealustes rakendusaktides loetletakse väljaspool liitu, kuid vähem kui 300 meremiili kaugusel liidu territooriumist asuvad konteinerite ümberlaadimisega tegelevad naabersadamad, kus 20 jala pikkusel põhinevate konteinerite ümberlaadimise osakaal ületab 65 % asjaomase sadama konteinervedude kogumahust viimase 12-kuulise perioodi jooksul, mille kohta on asjaomased andmed olemas.
Kõnealuse loetelu kohaldamisel loetakse konteinerid ümber­ laadituks, kui need lossitakse laevalt sadamasse ainsa eesmärgiga need teisele laevale laadida.
Siia ei kuulu kolmandas riigis asuvad sadamad, mis kohaldavad tõhusalt meetmeid, mis on sama ambitsioonikad kui käesolevas määruses sätestatud nõuded.
Nimetatud rakendusaktid võetakse vastu kooskõlas artikli 27 lõikes 3 osutatud kontrollimenetlusega.
Muudatusettepanek 60 Ettepanek võtta vastu määrus Artikkel 2 – lõik 2 b (uus) Komisjoni ettepanek
Muudatusettepanek
Liikmesriigid võivad seoses energiaga, mida kasutatakse reisidel, mida teevad reisilaevad, mis ei ole kruiisilaevad, liikmesriigi jurisdiktsiooni alla kuuluva külastatava sadama ja sama liikmesriigi jurisdiktsiooni alla kuuluva vähem kui 100 000 püsielanikuga saarel asuva külastatava sadama vahel, ning seoses energiaga, mida kasutatakse viibimise ajal vastava saare külastatavas sadamas, vabastada konkreetsed marsruu­ did ja sadamad lõike 1 punktide a ja b kohaldamisest.
Liikmesriigid teavitavad komisjoni nendest eranditest enne nende jõustumist ja komisjon avaldab need Euroopa Liidu Teatajas.
Selliseid erandeid ei kohaldata pärast 31. detsembrit 2029.